7. அமர்நாத் யாத்திரை குறித்து அ.மார்க்ஸ் கூறிய விவரணங்களுக்குள் இந்த தருணத்தில் நான் செல்ல விரும்பவில்லை. ஆனால் அவர் கூறியுள்ள “இந்த ஆண்டு இத்தனை பிரச்சினைகளுக்கு மத்தியிலும் கூட நான்கு லட்சம் யாத்ரிகர்கள் வந்துபோயுள்ளனர். அவர்களில் ஒருவருக்கும் கூட ஒரு சிறு தீங்கும் விளைவிக்கவில்லை.” என்கிறார். ஆனால் ஜூலை 2008 இல் பல்தால் எனும் இடத்தில் ‘பாகிஸ்தான் ஜிந்தாபாத்’ எனும் கோஷத்துடன் அமர்நாத் யாத்திரீகர்கள் தாக்கப்பட்டனர். அமர்நாத் யாத்திரிகர்கள் செல்லும் பாதையில் குண்டுகள் வீசி தாக்கி சரமாரியாக சுட்டனர் இதனைத் தொடர்ந்து யாத்திரைக்கான பாதை அடைக்கப்பட்டது. மற்றொரு தாக்குதலில் 14 அமர்நாத் யாத்திரீகர்கள் பெண்கள் உட்பட ஈவிரக்கமின்றி ஒரு கும்பலால் தாக்கப்பட்டு மருத்துவமனையில் அனுமதிக்கப்பட்டனர்.1989 முதலே அமர்நாத் யாத்திரீகர்கள் மீதான தாக்குதல்கள் தொடர்ந்தவாறே உள்ளன. 2007 இல் இரண்டு முறை கிரானேட் குண்டுகளுடன் இஸ்லாமிய பயங்கரவாதிகள் அமர்நாத் யாத்திரீகர்களை தாக்கினர். 2006 இல் அமர்நாத் யாத்திரீகர்கள் வரும் பேருந்து குண்டு வீசி தாக்கப்பட்டது. இப்படி யாத்ரிகர்கள் மீது நடத்தப்பட்ட பல தாக்குதல் சம்பவங்களை பட்டியலிடமுடியும். ஆனால் அ.மார்க்ஸின் வார்த்தைகளில் உள்ள உண்மையின் தன்மை இப்போது நன்றாக தெரிந்திருக்கும் என்பதால் இந்த கசப்பான சம்பவங்களின் பட்டியலை இத்துடன் நிறுத்திக்கொள்ளலாம்.